Godkendelse af kvalitetsstandarder på Voksenspecialområdet 
Sagsfremstilling 
18.    Godkendelse af kvalitetsstandarder på Voksenspecialområdet  
                                                                                                                        Åbent 
Sagsnr.: 326-2015-53183       J.nr.: 27.03.00            Zelma Eriksen.: 326-2015-394880 
  
[adresse] 
På socialudvalgsmødet d. 5. februar 2015 blev procesplanen for det videre arbejde med fokusområderne godkendt. 
Procesplanen indeholdt bl.a. beslutningen om at der i løbet af 2015 skulle udarbejdes et udkast til 
kvalitetsstandarder til godkendelse på Socialudvalgets møde i november 2015. 
  
Kvalitetsstandardernes formål er at sikre der er en sammenhæng mellem det politisk fastsatte serviceniveau og den 
visiterede og leverede indsats til Kalundborg Kommunes borgere.  
  
Kvalitetsstandarderne består af en beskrivelse af Kalundborg Kommunes visitationspraksis. Desuden beskrives det 
samt hvordan kvalitetsstandarderne på de enkelte paragrafområder anvendes i relation til den enkelte borgers 
tildeling af ydelse(r) inden for dette område. 
  
Kvalitetsstandarderne lægger ikke op til en generel sænkning af serviceniveauet, men at serviceniveauet 
harmoniseres. Der er lagt fokus på at skab gennemsigtighed således, at Kalundborg Kommunes borgere får et ens 
og gennemskueligt serviceniveau.  
  
Administrationen har udarbejdet et nyt samlet katalog med Kalundborg Kommunes kvalitetsstandarder på 
Socialudvalgets område. Det er første gang, at der udarbejdes kvalitetsstandarder på dette område i Kalundborg 
Kommune. 
  
Følgende områder i Lov om Social Service bliver dækket af kvalitetsstandarderne: 
· § 84 (Aflastning) 
· § 85 (Støtte og træning i eget hjem) 
· § 97 (Ledsagerordning) 
· § 98 (Kontaktperson til døvblinde) 
· § 99 (Støtte og kontaktperson) 
· § 100 (Merudgifter) 
· § 102 (Tilbud af behandlingsmæssig karakter) 
· § 103 (Beskyttet beskæftigelse) 
· § 104 (Aktivitets og samværstilbud) 
· § 107 (Midlertidigt botilbud) 
· § 108 (Længerevarende botilbud) 
· § 109 (Krisecentre) 
· § 110 (Forsorgshjem) 
  
Der er tidligere udarbejdet kvalitetsstandarder for paragrafferne: 
§ 84, § 85, § 95 samt § 96 (I 2013) 
§ 102 samt § 108 (I 2014) 
  
Kvalitetsstandarderne vil være tilgængelige for borgere, politiker og leverandører på kommunens hjemmeside.  
  
Administrationen vurderer, at kataloget med kvalitetsstander kvalificeret beskriver det nuværende kommunale 
serviceniveau samt de konkrete kommunale indsatser, der leveres til borgerne. Administrationen vurderer, at 
serviceniveauet er uændret. 
 
Administrationen har samarbejdet med revisionsfirmet BEO og udarbejdet et udkast til kvalitetsstandarderne for 
Servicelovens §95 samt §96 (Borgerstyrede Personlig Assistance (BPA ordninger)). Udkastet er i en særskilt sag.  
  
BEHANDLING 
Direktionen, Socialudvalget, Handicaprådet, Socialudvalget, Økonomiudvalget, Kommunalbestyrelsen 
  
INDSTILLING 
Direktøren indstiller:  
l At kvalitetsstandarderne sendes i høring i Handicaprådet  
l At Kommunalbestyrelsen godkender kvalitetsstandarderne.  
  
ØKONOMISKE KONSEKVENSER 
Kvalitetsstandarderne vil, som udgangspunkt, ikke have økonomiske og personalemæssige konsekvenser, idet 
kvalitetsstandarderne angiver Kalundborg Kommunes nuværende serviceniveau.  
  
Handicaprådets møde den 10. november 2015: 
Rådet udtalte, at der med kvalitetsstandarderne nu var dannet et godt grundlag. Rådet udtrykte stor ros til den 
involvering, der havde været i forbindelse med udarbejdelse af standarderne. 
  
Rådet vedtog at anbefale kvalitetsstandarderne. 
  
Socialudvalgets møde den 26. november 2015: 
Udvalget vedtog at anbefale Handicaprådets indstilling. 
Direktionens møde den 3. november 2015: 
Direktionen vedtog at anbefale direktørens indstilling. 
Socialudvalgets møde den 5. november 2015: 
Udvalget vedtog at anbefale indstillingen. 
Økonomiudvalgets møde den 9. december 2015: 
Udvalget vedtog at anbefale Socialudvalgets indstilling. 
  
Administrativ tilføjelse den 11. december 2015: 
Under kvalitetsstandard for socialpædagogisk støtte §85 i feltet "Målgruppe" med afsnittet "Temavurdering" er 
sætningen "Det skyldes at disse borgere ikke vurderes til at have betydelige problemer med planlægning af egen 
økonomi og/eller forståelse af offentlige breve/kommunikation" ved en fejl gentaget i de sidste syv underafsnit i 
kvalitetsstandarden samt i kvalitetsstandarden for beskyttet beskæftigelse §103.  
Sætningen ændres, så den passer til indholdet i det pågældende underafsnit i kvalitetsstandarden for §85 samt i 
kvalitetsstandarden for §103. 
Endvidere er der foretaget redaktionelle ændringer i teksten.  
  
Bilag 
  
  
  
  
  
Kommunalbestyrelsens møde den 16. december 2015: 
Kommunalbestyrelsen vedtog at godkende Økonomiudvalgets indstilling med de administrative 
bemærkninger. 
Kvalitetsstandarder på voksenspecialområdet endeligt forslag 
326-2015-396055 
